b'\n_START_ARTICLE_\nTelevizijski oglas\n_START_PARAGRAPH_\nTelevizijski oglas, neko\xc4\x8d EPP (\xc2\xbbekonomsko-propagandni program\xc2\xab), pogovorno reklama, je vrsta televizijskega programa, ki ogla\xc5\xa1uje nek izdelek ali storitev. Velika ve\xc4\x8dina sodobnih televizijskih oglasov je v obliki nekajsekundnih do nekajminutnih spotov, uporabljajo pa se za predstavljanje vseh mogo\xc4\x8dih izdelkov in storitev, tudi politi\xc4\x8dnih kampanj. Prodaja oglasnega \xc4\x8dasa je eden glavnih virov prihodkov televizijskih postaj.'